./data/phi0914/phi00122/phi0914.phi00122.perseus-lat1.xml
Titus Livius (Livy)
ceterum ab omnibus labore vigiliis volneribus etiam fessis maturior       ipsius spe deditio est facta  pacti ut arma atque equos traderent, in capita Romana trecenis nummis       quadrigatis, in socios ducenis, in servos centenis, et ut eo pretio persoluto       cum singulis abirent vestimentis, in castra hostes acceperunt, traditique in       custodiam omnes sunt, seorsum cives sociique  dum ibi tempus teritur, interea, cum ex maioribus castris, quibus       satis virium et animi  fuit, ad quattuor milia hominum et ducenti equites, alii agmine alii       palati passim per agros, quod haud minus tutum erat, Canusium perfugissent,       castra ipsa ab sauciis timidisque eadem condicione qua altera tradita hosti            praeda ingens parta  est, et praeter equos virosque  et si quid argenti—quod       plurimum in phaleris  equorum erat, nam ad vescendum facto perexiguo, utique       militantes, utebantur—omnis cetera praeda diripienda data est  tum sepeliendi causa conferri in unum corpora suorum iussit            ad octo milia fuisse dicuntur fortissimorum virorum            consulem quoque Romanum conquisitum  sepultumque quidam auctores sunt